Art Basel on üks maailma vanemaid kunstimesse, kuhu pääsevad vaid valitud galeriid ja autorid. Esimese Baltimaade galeriina on sel aastal messi programmi valitud Temnikova & Kasela galerii, mis esitleb Kris Lemsalu ja Kaarel Kurismaa teoseid.
#000004
Kultuuriministeeriumi kunstinõunik Maria-Kristiina Soomre ütles "Aktuaalsele kaamerale", et kutse Baseli kunstimessile näitab, et galerii tööd võetakse maailmas tõsiselt ja kunstnikud, keda ta esindab, on tähtsad just nüüd ja praegu.
#000005
"See on koht, kuhu lennatakse kohale igalt poolt maailmast, sest glamuursem osa, mis meedias rohkem pildile jõuab, ongi Hollywoodi staaride kunstihuvi, mis aasta-aastalt üha kasvab. Aga justnimelt suured kunstikogujad, institutsioonid, kogude eest vastutavad komisjonid - see on see põhiline tegude tegemise koht, kus kunstiteosed omanikke vahetavad," selgitas Soomre.
#000006
Galerist Olga Temnikova rääkis, et galerii näitab messil Kris Lemsalu teost "Time after time is our time". Neljapäeva hommikul avamise ajal müüdi teos ka maha.
#000007
Temnikova ja Kasela galerii teine väljapanek on messi kuraatornäitusel Piirideta Kunst, kus on väljas 75 kunstniku looming. Eestit esindab Kaarel Kurismaa, kes eelmisel sügisel tähistas oma 80. sünnipäeva suure retrospektiivnäitusega Kumus.
#000008
"Üle väga pikkade aastate selle põlvkonna kunstnike loominguga on välja tuldud ja see on äratanud sama suurt tähelepanu kui see põlvkond nagu Kris Lemsalu, kes on välismaal õppinud, kel on otsesuhted," rääkis Soomre.
#000009
Art Baseli kunstimess on avatud pühapäevani.
#000010
Otseülekanne homme: Kultuurkapitali aastapreemiate auhinnatseremoonia Artiumis
#000012
Marko Mäetamme uus näitus uurib kunsti ja raha vahelist keerulist suhet
#000018
Galerii: Vanemuises algasid lavastuse "Pisuhänd 2" proovid
#000021
Paavo Piik: teatrid on kultuuriministeeriumi suhtes jõupositsioonil
#000024
Presidendilt saavad teenetemärgi ka kümned kultuuritegelased
#000025
Muuseum kogub inimeste fotosid ja mälestusi Palmse mõisast
#000035
Raili Keivi näitus kõrvutab disainiklassika samade esemete uuendatud vormidega
#000036
Galerii: Vanemuine saatis aasta ära traditsioonilise aastalõpuballiga
#000044
Galerii: Riho Sibula ärasaatmine Jaani kirikus
#000045
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000046